CELEX: C2006/086/27
Language: et
Date: 2006-04-08 00:00:00
Title: Kohtuasi C-65/06: Euroopa Ühenduste Komisjoni  6. veebruari 2006.  aasta hagi Belgia Kuningriigi vastu

8.4.2006   
            
            
               ET
            
            
               Euroopa Liidu Teataja
            
            
               C 86/15
            
         Euroopa Ühenduste Komisjoni 6. veebruari 2006. aasta hagi Belgia Kuningriigi vastu
   (Kohtuasi C-65/06)
   (2006/C 86/27)
   kohtumenetluse keel: hollandi
   Euroopa Ühenduste Komisjon esitas 6. veebruaril 2006 Euroopa Ühenduste Kohtule hagi Belgia Kuningriigi vastu. Hageja esindajad on Ramón Vidal Puig ja Wouter Wils, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1.
            
            
               tuvastada, et kuna Belgia Kuningriik ei ole kehtestanud Euroopa Parlamendi ja nõukogu 11. veebruari 2004. aasta määruse (EÜ) nr 261/2004 (1) rikkumise eest karistusi, siis on Belgia Kuningriik rikkunud kõnealuse määruse artikli 16 lõikest 3 tulenevat kohustust;
            
         
               2.
            
            
               mõista kohtukulud välja Belgia Kuningriigilt.
            
         Väited ja peamised argumendid
   Määruse nr 261/2004 artikli 16 lõikes 3 on sätestatud: “Liikmesriikide poolt käesoleva määruse rikkumise puhul kohaldatavad karistused on tõhusad, proportsionaalsed ja hoiatavad”. Artikli 19 kohaselt jõustus nimetatud määrus 17. veebruaril 2005. Komisjonile teadaolevate andmete kohaselt ei ole Belgia veel kehtestanud määruse rikkumise korral kohaldatavaid karistusi, mis oleksid tõhusad, proportsionaalsed ja hoiatavad.
   
      (1)  Euroopa Parlamendi ja nõukogu 11. veebruari 2004. aasta määrus (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91 (ELT L 46, lk 1).